**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**GSM:0888587505 email: oik1329@cik.bg**

**ПРОТОКОЛ № 38 / 12.09.2020 г.**

**от заседание на ОИК гр. Септември**

 Днес 12.09.2020 г. в сградата на Община Септември се проведе заседание на ОИК гр. Септември при следния дневен ред:

1. Определяне броя на секциите за гласуване с подвижна избирателна кутия;

 2. Одобряване на графичния файл с образец на бюлетината за кмет на община, за гласуване в частичен избор за кмет на Община Септември, на 27 септември 2020 г. и тираж;

 3. Упълномощаване на членове на ОИК Септември, които да получат изработените хартиени бюлетини от „Печатница на Българска народна банка” АД;

 На заседанието присъстват

Председател

Виолета Атанасова Близнакова

Секретар

Васил Стефанов Мезов

Членове

1. Павлинка Станоева Церовска

2. Вера Иванова Дончева

3. Ваня Славова Биволарска

4. Любка Василева Йорданова

5. Валя Спасова Ал Самара

Заседанието се ръководи от председателя на ОИК Септември – Виолета Атанасова Близнакова.

След като се констатира наличието на кворум за редовно провеждане на заседанието същото беше открито от председателя в 12:00 часа.

**I. По точка първа от дневния ред:**

Определяне броя на секциите за гласуване с подвижна избирателна кутия

Докладва се:

В ОИК Септември е постъпило Писмо с входящ № 380/11.09.2020 г., */изх. № 37 00-63/11.09.2020 г. на Община Септември/*, с което комисията е уведомена за постъпили в общинска администрация заявления за гласуване с ПСИК.

Постъпилите заявления са общо 25 на брой, поради което са налице условията, предвидени в ИК и т. 5 от Решение № 935-МИ/02.09.2019 г. на ЦИК за образуване на секции за гласуване с подвижна избирателна кутия, във връзка с Решение № 1872-МИ/20.08.2020 г. на ЦИК.

За село Ковачево са подадени 14 броя заявления, поради което и на основание т. 7 от Решение № 935-МИ/02.09.2019 г. на ЦИК следва да се образува отделна секция за гласуване с подвижна избирателна кутия.

За останалите населени места: за гр. Септември са подадени 9 броя заявления, а за село Виноградец 2 броя заявления. Подадени са общо 11 заявления, като в нито едно от посочените населени места не са подадени поне десет заявления. Предвид изложеното са налице предпоставките на т. 8 от Решение № 935-МИ/02.09.2019 г. на ЦИК, поради което следва да се образува една обща ПСИК за територията на общината.

Предвид изложеното, единодушно с гласовете на всички присъстващи, ОИК Септември

**РЕШИ:**

Определя 2 броя секции за гласуване с подвижна избирателна кутия - една в село Ковачево и една обща секция за гласуване с подвижна избирателна кутия за останалите населени места на територията на Община Септември.

 **II. По точка втора от дневния ред:**

Одобряване на графичния файл с образец на бюлетината за кмет на община, за гласуване в частичен избор за кмет на Община Септември, на 27 септември 2020 г. и тираж.

 Докладва се:

С входящ № 378/10.09.2020 г. в ОИК Септември е постъпило писмо от ЦИК с указания за одобряване на графичния файл с образец на бюлетината за нови и частични избори за кметове на 27 септември 2020 г. Образецът бе наличен в системата на mi.demax.bg след 10:30 ч. на 12.09.2020 г.

С Решение № 220-ЧМИ/04.09.2020 г. ОИК Септември е одобрила тираж на бюлетините съобразно броя на избирателите по населени места.

 С оглед изложеното, както и на основание чл. 87, ал. 1, т. 9 от Изборния кодекс, във връзка с Решение № 1823-МИ от 09.06.2020 г. на ЦИК и във връзка с Решение № 220-ЧМИ/04.09.2020 г. ОИК Септември, след обсъждане, единодушно с гласовете на всички присъстващи Общинската избирателна комисия Септември,

 **РЕШИ:**

Одобрява графичния файл с образец на бюлетината за кмет на община, за гласуване в частичен избор за кмет на община Септември на 27 септември 2020 г.

Одобрява тираж на бюлетините 24600 броя.

 **III. По точка трета от дневния ред:**

Упълномощаване на членове на ОИК Септември, които да получат изработените хартиени бюлетини от „Печатница на Българска народна банка” АД;

Във връзка с Писмо на Централната избирателна комисия изх. № ЧМИ-15-10/10.09.2020 г., единодушно с гласовете на всички присъстващи, ОИК Септември

РЕШИ:

УПЪЛНОМОЩАВА Васил Стефанов Мезов - Секретар на ОИК Септември и Миглена Любенова Дачева - Зам. председател ОИК Септември да получат изработените хартиени бюлетина от „Печатница на Българска народна банка” АД, като същите имат право да подпишат приемно-предавателния протокол.

След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 13:00 часа.

Председател

Виолета Атанасова Близнакова

Секретар

Васил Стефанов Мезов

Членове

1. Павлинка Станоева Церовска

2. Вера Иванова Дончева

3. Ваня Славова Биволарска

4. Любка Василева Йорданова

5. Валя Спасова Ал Самара